2019 yil 1 yanvardan Professional mediatorlar reyestrini yuritishni boshlaydilar

Uni shakllantirish va zarur ma’lumotlarni kiritish tartibi adliya vaziri buyrugʻi bilan tasdiqlandi (roʻyхat raqami 3092, 29.11.2018 y.).
Ma’lumot uchun.  Kelasi yilning boshidan kelib chiqqan nizoni taraflarning iхtiyoriy roziligi asosida mediator jalb qilish yoʻli bilan hal qilishning yana bir usulini nazarda tutadigan  “Mediatsiya toʻgʻrisida”gi Qonun kuchga kiradi (keyingi oʻrinlarda – Qonun). Yangilikning mohiyati haqida batafsil – bu yerda. Mediatsiya yordamida fuqarolik huquqiy munosabatlardan, sh.j. tadbirkorlik faoliyatini amalga oshirish munosabati bilan kelib chiqadigan nizolar, yakka mehnat nizolari va oilaviy huquqiy munosabatlardan kelib chiqadigan nizolarni hal qilish mumkin.   Mediatorlar ham professional asosdagi, ham noprofessional asosdagi mediatorlar boʻlishi mumkin. 25 yoshga toʻlgan va bunday vazifalarni bajarishga rozilik bergan shaхs noprofessional mediator boʻlishi mumkin.
Shaхs faqat tegishli oʻquv kursidan oʻtgandan va Professional mediatorlar reyestriga kiritilgandan keyin professional asosda mediatsiya bilan shugʻullanishga qoʻyiladi.
Qabul qilingan Nizom bunday Reyestrni shakllantirish va yuritish tartibini belgilaydi. Bu professional mediatorlar haqidagi ma’lumotlar aks ettirilgan, doimiy yangilab turiladigan yagona ma’lumotlar bazasidir. Uni Qoraqalpogʻiston, viloyatlar va Toshkent shahar adliya boshqarmalari yuritadi.
Shaхs oʻquv kursidan oʻtgandan soʻng Reyestrga kiritish haqidagi ariza bilan doimiy yashash joyidagi hududiy adliya organiga murojaat qiladi va quyidagi hujjatlarni taqdim qiladi:
Hujjatlar bevosita, pochta orqali yoki elektron shaklda taqdim etiladi. Ular adliya organi tomonidan 15 ish kuni ichida oʻrganib chiqiladi. Koʻrib chiqish yakuniga koʻra hujjatlarda kamchiliklar aniqlanmagan hamda talabgor belgilangan talablarga muvofiq boʻlgan taqdirda, adliya organi ariza beruvchini professional mediator sifatida Reyestrga kiritadi. Xizmat bepul amalga oshiriladi.
Reyestrda quyidagi ma’lumotlar koʻrsatiladi:
Reyestr Adliya vazirligining rasmiy veb-saytida e’lon qilinadi.
Mediator quyidagi hollarda Reyestrdan chiqariladi:
Hujjat Qonun hujjatlari ma’lumotlari milliy bazasida e’lon qilingan va 1.01.2019 yildan kuchga kiradi.
Lenara Xikmatova.